Up-811/03
Natisni
Opravilna št.:
Up-811/03
Datum odločitve:
29. 1. 2004
ECLI:
ECLI:SI:USRS:2004:Up.811.03
Akt:
Ustavna pritožba dr. A. A. A. zoper sodbo Višjega sodišča v Ljubljani št. II Cp 627/2003 z dne 2. 4. 2003 v zvezi s sodbo Okrajnega sodišča v Kranju št. P 31/98 z dne 4. 10. 2002 Ustavna pritožba dr. A. A. A. zoper dopis Vrhovnega državnega tožilstva Republike Slovenije št. Ctz 270/2003-4/CK-sp z dne 31. 7. 2003
Izrek:
Ustavna pritožba dr. A. A. A. zoper sodbo Višjega sodišča v Ljubljani št. II Cp 627/2003 z dne 2. 4. 2003 v zvezi s sodbo Okrajnega sodišča v Kranju št. P 31/98 z dne 4. 10. 2002 se zavrže.

Ustavna pritožba dr. A. A. A. zoper dopis Vrhovnega državnega tožilstva Republike Slovenije št. Ctz 270/2003-4/CK-sp z dne 31. 7. 2003 se zavrže.
Evidenčni stavek:
Procesna predpostavka izčrpanosti pravnih sredstev, ki mora biti podana za obravnavo ustavne pritožbe, v obravnavanem primeru ni izkazana. Zato je Ustavno sodišče ustavno pritožbo v tem delu zavrglo. Ustavna pritožba zoper odgovor Vrhovnega državnega tožilstva Republike Slovenije pa je nedopustna, ker ta odgovor ni posamični akt, s katerim bi bilo odločeno o kakšni pritožnikovi pravici ali obveznosti.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1.2, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
16. 12. 2003
Vrsta odločitve:
sklep
Vrsta rešitve:
zavrženje
Dokument:
US23108
Up-811/03-4
17. 2. 2004
SKLEP
Ustavno sodišče je v postopku za preizkus ustavne pritožbe dr. A. A. A. iz Ž. na seji senata dne 29. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba dr. A. A. A. zoper sodbo Višjega sodišča v Ljubljani št. II Cp 627/2003 z dne 2. 4. 2003 v zvezi s sodbo Okrajnega sodišča v Kranju št. P 31/98 z dne 4. 10. 2002 se zavrže.
2. Ustavna pritožba dr. A. A. A. zoper dopis Vrhovnega državnega tožilstva Republike Slovenije št. Ctz 270/2003-4/CK-sp z dne 31. 7. 2003 se zavrže.
Obrazložitev
1. Pritožnik vlaga ustavno pritožbo zoper sodno odločbo, navedeno v izreku, ter zoper dopis, s katerim mu je Vrhovno državno tožilstvo Republike Slovenije sporočilo, da ne bo vložilo zahteve za varstvo zakonitosti.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Iz izpodbijane sodbe Višjega sodišča je razvidno, da pritožnik zoper sodbo sodišča prve stopnje ni vložil pritožbe. To pomeni, da ni izčrpal niti rednega pravnega sredstva. Procesna predpostavka izčrpanosti pravnih sredstev, ki mora biti podana za obravnavo ustavne pritožbe, torej ni izkazana. Zato je Ustavno sodišče ustavno pritožbo v tem delu zavrglo (1. točka izreka).
3. Pritožnik je vložil ustavno pritožbo tudi zoper dopis Vrhovnega državnega tožilstva Republike Slovenije št. Ctz 270/2003-4/CK-sp z dne 31. 7. 2003. Ta dopis pa ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče tudi v tem delu zavrglo (2. točka izreka).
4. Senat Ustavnega sodišča je sprejel ta sklep na podlagi druge alineje prvega odstavka 55. člena in prvega odstavka 55. člena v zvezi s prvim odstavkom 50. člena ZUstS ter prve alineje tretjega odstavka 46. člena Poslovnika Ustavnega sodišča Republike Slovenija (Uradni list RS, št. 93/03 in 98/03 popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno.
Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger